Ανθρωπιστικό κίνημα

Το Ανθρωπιστικό Κίνημα ένα διεθνές εθελοντικό δίκτυο που προωθεί την ενεργή μη-βία και τη μη-διάκριση. Δεν έχει θεσμική μορφή. Εμπνέεται από το ρεύμα ιδεών που αναφέρεται ως Νέος ή Οικουμενικός Ανθρωπισμός που ανέπτυξε από το 1969 ο συγγραφέας και ιδρυτής του κινήματος, Μάριο Λουίς Ροντρίγκες Κόμπος, γνωστός ως Σίλο.Ο Νέος Ανθρωπισμός επιδιώκει το ξεπέρασμα του πόνου και της οδύνης σε προσωπικό, διαπροσωπικό και κοινωνικό επίπεδο. Ορίζει ως βία καθετί που προκαλεί πόνο και οδύνη στα ανθρώπινα όντα. Έτσι, αναγνωρίζει ότι η βία έχει πολλές μορφές. Όχι μόνο τη γνωστή φυσική βία, αλλά επίσης βία οικονομική, θρησκευτική, ψυχολογική, σεξουαλική, φυλετική κτλ. Το Ανθρωπιστικό κίνημα δεν έχει σχέση με τον κοσμικό Ανθρωπισμό, και από πολλούς θεωρείται σέχτα ή παραθρησκευτική οργάνωση.

 Ο Νέος Ανθρωπισμός βασίζεται σε δύο αρχές: Αλληλεγγύη - το να φέρεσαι στους άλλους όπως θα ήθελες να σου φέρονται και Συνοχή -το να σκέφτεσαι, να νιώθεις και να πράττεις προς την ίδια κατεύθυνση.Το σχέδιο του Ανθρωπιστικού Κινήματος είναι η εξάλειψη του πολέμου, της πείνας, της φτώχειας και της οικονομικής εκμετάλλευσης στον πλανήτη και η ανάπτυξη ενός νέου συστήματος βασιζόμενου στην τοποθέτηση της ανθρώπινης ζωής ως κεντρικής αξίας, υψηλότερης από το χρήμα, τη δύναμη, το κύρος κτλ. Αυτό το όραμα για το μέλλον καλείται το "Παγκόσμιο Ανθρώπινο Έθνος". Η μεθοδολογία που χρησιμοποιείται είναι η εργασία σε ομάδες που αναλαμβάνουν δραστηριότητες τόσο προσωπικής ανάπτυξης όσο και κοινωνικής δράσης. Οι Νέοι Ανθρωπιστές μοιράζονται τις ακόλουθες Ανθρωπιστικές Αρχές: Τοποθετούν το ανθρώπινο ον ως κεντρική αξία και απασχόληση, έτσι ώστε τίποτα δεν είναι πάνω από το ανθρώπινο ον και κανένα ανθρώπινο ον δεν είναι πάνω από ένα άλλο. Επιβεβαιώνουν την ισότητα όλων των ανθρώπων. Αναγνωρίζουν την προσωπική και πολιτισμική ποικιλότητα, επιβεβαιώνουν τα ιδιαίτερα χαρακτηριστικά κάθε ομάδας ανθρώπων και καταδικάζουν κάθε είδους διάκριση: οικονομική, φυλετική, εθνική ή πολιτισμική. Αναπτύσσουν τη γνώση πέρα από τα όρια που θέτουν προκαταλήψεις και απόλυτες αλήθειες. Επιβεβαιώνουν την ελευθερία των ιδεών, των πεπειθήσεων και των πιστεύω. Απορρίπτουν τη βία σε κάθε της μορφή. Το Ανθρωπιστικό Κίνημα αναπτύσσει επίσημες οργανώσεις, τους "Οργανισμούς", στα κοινωνικά, πολιτισμικά και πολιτικά πεδία, σύμφωνα με τις νόμιμες προϋποθέσεις στην εκάστοτε χώρας. Η στρατηγική του Ανθρωπιστικού Κινήματος είναι να ιδρύσει τους ακόλουθους 5 οργανισμούς σε κάθε χώρα όπου αυτό είναι δυνατό. Την Κοινότητα για την Ανθρώπινη Εξέλιξη Το Ανθρωπιστικό Κόμμα Τη Σύγκλιση Πολιτισμών Το Παγκόσμιο Κέντρο Ανθρωπιστικών Μελετών Τον Κόσμο χωρίς Πολέμους και χωρίς ΒίαΆλλα και οι μη κυβερνητικές οργανώσεις συνεισφέρουν στο ανθρωπιστικό κίνημα Οι ανθρωπιστές αναπτύσσουν μέτωπα δράσης σε διάφορα θέματα σε όλον τον κόσμο. Δε βρίσκονται απαραίτητα κάτω από την "ομπρέλα" κάποιου από τους 5 οργανισμούς. Μερικές διεθνείς καμπάνιες είναι: Ανθρωπιστές για την Υγεία Διεθνής Ομοσπονδία Ανθρώπινης Υποστήριξης Εκπαίδευση στην ενεργή μηβία Διεθνές Δίκτυο Ανθρωπιστικής Παιδείας Europe for PeaceΣτην Ελλάδα τρέχουν: Η Be Positive Αρχειοθετήθηκε 2011-04-27 στο Wayback Machine., με δράση γύρω από θέματα φύλου, ισότητας και διακρίσεων. Ο Κόσμος χωρίς Πολέμους και χωρίς Βία, με δράσεις γύρω από τον Αφοπλισμό, την Εκπαίδευση στη μηβία και τις Ανανεώσιμες Πηγές Ενέργειας. Humanistmovement.net The International Humanist Party The Community for Human Development The World Centre for Humanist Studies Convergence of Cultures (Spanish page) World without Wars and without Violence silo.net